Porto Novo, 21 junho (Inforpress) -Lokalidadi di Ribera das Patas, na interior di Portu Novu, na Santa Anton, ta ser, 2 di Setembru, lebadu pa kategoria di vila, anuncia hoje edil portonovense, Rosa Rocha.
Rosa Rocha, ki sa papiaba na un nkontru ku emigrantes, na cidadi di Portu Novu, fazi un anunciu na bespa di inogurason di idificiu di delegason municipal di Ribera das Patas, infra-strutura qui sta nquadradu na prosesu di kriason di kondison ku objetuvi pa leba kel povuason pa kondison di vila.
Presidenti di Cambra Municipal di Portu Novu nda fla ma staba na plano, primeru qui, Ribera das Patas diklaradu ta vila, kel sigunda fera li , pa primeru –ministru, qui sa bai visita kel conselho, mas Concedju di Ministrus ka konsigui a tenpu risolvi pa kela kontisi.
“Assi, ilevason di Ribera das Patas pa kategorai di vila adiadu pa dia 02 di Setembru, ki eh Dia di Municipio du Portu Novu,” si ki Rosa rocha fla, qui lenbra ma “Ribera das Patas-Vila foi senpri un deseju di populason” di kel komunidadi.
“Edificiu di delegason municipal di Ribera das Patas ta ser inauguradu kel segunda-fera li pa primeru-ministru, José maria Neves, ki ta komesa un visita di 2 dias na Portu Novu, konviti ki edilidade fazi.
Alén di delegason municipal, edifíciu sa bai recebi un balcon di Casa di Cidadon e un postu di atendimentu di Pulícia Nacional, otus servisus pididus pa cerka di 3 mil habitantes di Ribera das Patas.
Povuadu dja teni alguns infra-strutura, ku distaqui pa 1 liceu, redi telekomunikason, un redi di agu, un postu di saúde e spasu disportivu.
Ribera das Patas, ki ekonomia ta gira ku agricultura e komercio, foi, entri 1813 e 1814, sedi d ilha di Santa Anton.
InforPress
kea_Latn kea_Latn kea_Latn kea_Latn kea_Latn pap_Latn kea_Latn pap_Latn eng_Latn